VILNIAUS R. ZUJŪNŲ GIMNAZIJA

PATVIRTINTA

Vilniaus r. Zujūnų gimnazijos

Direktoriaus

2017 m. kovo 31 d.

Įsakymu Nr. V-38

MOKINIŲ VEŽIOJIMO SPECIALIAISIAIS REISAIS

TVARKOS APRAŠAS

1. BENDROSIOS NUOSTATOS
2. Vilniaus r. Zujūnų gimnazijos Mokinių vežiojimo specialiaisiais reisais tvarkos aprašas (toliau - Aprašas) nustato:
	1. bendrojo ugdymo programas vykdančių gimnazijų, priešmokyklinio ugdymo grupių ir 1-8 klasių mokinių, kurie gyvena toliau kaip tris km nuo gimnazijos ir negali atvykti į mokyklą reguliaraus susisiekimo autobusais, vežiojimą specialiaisiais reisais;
	2. atsiskaitymo už mokinių vežiojimą tvarką;
3. Pagrindinės šios tvarkos sąvokos:
	1. specialūs reisai - tai reisai, kurie numato mokinių grupių vežimą į mokyklas ir iš jų.
	2. vienas reisas - rida ar atstumas tarp mokinių pirmutinės įlaipinimo (paskutinės išlaipinimo) vietos ir gimnazijos (2 reisai - atstumas ar rida ten ir atgal).
	3. nulinė rida - rida, kuria autobusas važiuoja iš garažo (į garažą) tuščiomis iki pirmos mokinių įlaipinimo ar iš paskutinės išlaipinimo vietos.
	4. vežėjas - įmonė, įregistruota įstatymų nustatyta tvarka ir turinti teisę vežti keleivius.
4. MOKINIŲ VEŽIOJIMO SPECIALIAISIAIS REISAISORGANIZAVIMAS
5. Mokinių pavėžėjimas specialiaisiais reisais organizuojamas vadovaujantis Vilniaus rajono tarybos sprendimu Nr. T3-400 “Dėl mokinių vežiojimo Vilniaus rajone specialiaisiais reisais tvarkos aprašo patvirtinimo”, kai susidaro didesnė nei 4 priešmokyklinio ugdymo grupių ir 1-8 klasių mokinių grupė, gyvenančių toliau kaip 3 kilometrai (bet ne daugiau Lietuvos Respublikos transporto lengvatų įstatymu nustatyto atstumo) nuo gimnazijos ir jų negalima pavežti reguliaraus susisiekimo autobusais. Esant galimybei gali būti vežami ir vyresnių (9-12) klasių mokiniai, jeigu tam nereikia papildomų išlaidų.
6. Mokinių pavėžėjimą specialiaisiais reisais organizuoja švietimo įstaigos vadovas arba jo įsakymu paskirtas kitas administracijos darbuotojas.
7. Planuojant mokinių pavėžėjimą specialiais reisais, atstumas iki mokyklos skaičiuojamas nuo mokinių tolimiausios įlaipinimo (išlaipinimo) vietos, tinkančios autobusui sustoti arba apsisukti.
8. Vilniaus rajono savivaldybės švietimo įstaigų vadovai iki kiekvienų metų rugsėjo 15 d. sudaro ir suderina su Vilniaus rajono savivaldybės Švietimo skyriumi sąrašus mokinių, kurie gyvena gimnazijos priskirtoje zonoje toliau nei tris km nuo gimnazijos (arba eina iki stotelės) ir negali būti pavežami į gimnaziją reguliaraus susisiekimo autobusais.
9. Mokinių sąrašuose turi būti nurodyta gyvenamoji vieta (kaimas) ir atstumas iki stotelės bei atstumas iki gimnazijos.
10. Specialiųjų reisų maršrutų schemas Švietimo skyrius derina su savivaldybės administracijos Keleivinio transporto komisija.
11. Keleivinio transporto komisija pateikia išvadas Vilniaus rajono savivaldybės administracijos direktoriui dėl specialiųjų reisų mokiniams vežti organizavimo.
12. Jei iš ryto (ir po pamokų) reguliaraus susisiekimo autobusas atvyksta prie gimnazijos (išvyksta nuo gimnazijos) 45 min. anksčiau (vėliau), autobuso tvarkaraštis nekeičiamas, papildomas reguliaraus susisiekimo autobuso reisas ar specialus reisas neorganizuojamas.
13. REIKALAVIMAI KELIAMS IR TRANSPORTO PRIEMONĖMS
14. Nustatyto maršruto keliai, kuriais specialiaisiais reisais bus pavežami mokiniai turi atitikti minimalius reikalavimus gatvėms ir keliams, kuriais vyksta reguliarusis keleivinio transporto eismas:
	1. važiuojamoji kelio dalis turi būti lygi, danga žvyruota, o kelio plotis ne mažesnis nei 5

metrai;

* 1. važinėjant didesnės nei 17 sėdimų vietų talpos autobusais kelio plotis ne mažesnis nei 6

metrai.

1. Kelių transporto priemonėms, kurios naudojamos vežti mokinius specialiais reisais, turi būti nustatyta tvarka atlikta valstybinė techninė apžiūra.
2. Vežėjas turi būti apdraudęs transporto priemonę ir keleivius.
3. Kelių transporto priemonės, kurios naudojamos vežti mokinius specialiais reisais, turi būti nustatyta tvarka apipavidalintos.
4. Autobusuose mokiniai privalo būti vežami tik sėdimose vietose, jeigu kitaip nenurodyta transporto priemonės registracijos liudijime.

IV. GELTONOJO - MOKYKLINIO AUTOBUSO NAUDOJIMAS

1. Geltonas - mokyklinis autobusas naudojamas:
	1. bendrojo lavinimo gimnazijų mokiniams vežti į gimnaziją ir atgal pagal rajono Savivaldybės tarybos patvirtintus maršrutus;
	2. mokiniams vežti į (iš) rajoninius, zoninius, apskrities, respublikinius saviraiškos renginius;
	3. mokiniams vežti į (iš) brandos egzaminus;
	4. mokiniams vežti į (iš) pažintinės veiklos renginius.

V. ATLIKTŲ DARBŲ PRIĖMIMAS IR APMOKĖJIMAS

1. Kiekvieną mėnesį iki 5 d. vežėjas pasirašo su švietimo įstaigos vadovu priėmimo perdavimo aktą ir kartu su sąskaita faktūra (reikalinga tik įmonėms) ir vežamų mokinių sąrašu pateikia Buhalterinės apskaitos skyriaus finansininkei buhalterei, kurios funkcija tikrinti mokinių pavėžėjimo apskaitos ir mokėjimo dokumentus. Patikrinti dokumentai teikiami derinti Švietimo ir Ekonomikos ir turto skyrių specialistams.
2. Suderinti priėmimo perdavimo aktai ir sąskaitos faktūros teikiami Vilniaus rajono savivaldybės administracijos direktoriui arba jo įgaliotam asmeniui apmokėjimo vizai gauti ir perduodami Buhalterinės apskaitos skyriui apmokėti.
3. BAIGIAMOSIOS NUOSTATOS
4. Gimnazijos direktorius, vadovaudamasis šiuo mokyklų autobusų naudojimo tvarkos aprašu, nustato Vilniaus r. Zujūnų gimnazijos autobuso naudojimo tvarką.
5. Už gimnazijos autobuso tinkamą laikymą, eksploatavimą bei naudojimą atsakingas gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_